लोगों ने की सराहना, बोले- मैन विद अ गोल्डन हार्ट
Vidhyut Jamwal Cleans Utensils at Golden Temple In Amritsar; Follow Vidyut Jammwal Upcoming Film Ib-71 Latest News Updates On Dainik Bhaskar (दैनिक भास्कर)
विद्युत जामवाल इन दिनों अपनी अपकमिंग फिल्म आईबी-71 का प्रमोशन कर रहे हैं, हाल ही में एक्टर इसी सिलसिले में अमृतसर पहुंचे, जहां उन्हें स्वर्ण मंदिर में बर्तन साफ ​​करते हुए देखा गया। इस दौरान का एक वीडियो एक्टर ने अपने सोशल मीडिया अकाउंट पर शेयर किया है।
वाघा बॉर्डर पहुंचकर फैंस से की मुलाकात 
इस वीडियो में विद्युत ऑल व्हाइट लुक में बर्तन धोते हुए नजर आ रहे हैं। उन्होंने गोल्डन टेंपल पहुंच कर आशीर्वाद लिया और सेवा भी की। इसके अलावा एक्टर अपनी टीम के साथ वाघा बॉर्डर पर पहुंचे थे। इस दौरान उन्होंने देश के जवानों से मुलाकात भी की। विद्युत ने वीडियो शेयर करते हुए कैप्शन में लिखा, 'जय हिंद! #IB71 12 मई को सिनेमाघरों में रिलीज हो रही है।'
फैंस कर रहे तारीफ 
विद्युत के इस स्वभाव को देख फैंस काफी खुश हो गए है। वीडियो पर एक यूजर ने कमेंट कर लिखा, 'स्वर्ण मंदिर में सुनहरे दिल वाला आदमी'। जबकि दूसरे ने लिखा, 'मैन नहीं सुपरमैन हैं। असली में शक्तिमान। ये दूसरों की खुशी में अपनी खुशी ढूंढते हैं, लव यू गुरुजी'। तो वही तीसरे ने लिखा, 'मैन विद अ गोल्डन हार्ट एंड सोल @mevidyutjammwal लव लव लव।'
कब रिलीज होगी फिल्म
आईबी-71 में विद्युत एक इंटेलिजेंस ब्यूरो (IB) ऑफिसर के भूमिका में नजर आएंगे। इस फिल्म में अनुपम खेर और विशाल जेठवा भी हैं। यह 1971 के गंगा अपहरण की कहानी पर बनी है। फिल्म संकल्प रेड्डी द्वारा निर्देशित है और एक निर्माता के रूप में विद्युत की पहली फिल्म है। वहीं फिल्म12 मई को सिनेमाघरों में रिलीज होगी।